POZNÁMKY K ÚČTOVNEJ ZÁVIERKE  ZOSTAVENEJ K 31. decembru 2020
	
I. VŠEOBECNÉ INFORMÁCIE

(1)  Informácie o účtovnej jednotke

a) Základné informácie o účtovnej jednotke:
Obchodné meno:	Mebachel s.r.o.	
Sídlo:	Trstín 384, 919 05 Trstín	
Dátum založenia:	3.mája 2005	
Dátum vzniku:	18.mája 2005	

b) Opis hospodárskej činnosti účtovnej jednotky:

•	kúpa tovaru na účely jeho predaja konečnému spotrebiteľovi (maloobchod) v rozsahu voľnej živnosti
•	kúpa tovaru na účely jeho predaja iným prevádzkovateľom živnosti (veľkoobchod) v rozsahu voľnej živnosti
•	sprostredkovateľská činnosť v rozsahu voľnej živnosti
•	prenájom motorových vozidiel a prívesných vozíkov
•	prenájom strojov a prístrojov
•	prenájom garáží a odstavných plôch pre motorové vozidlá
•	skladovanie, manipulácia s tovarom v rozsahu voľnej živnosti
•	prenájom nehnuteľností vrátane poskytovania základných a doplnkových činností (čistenie, upratovanie)
•	nákladná cestná doprava vykonávaná cestnými nákladnými vozidlami, ktorých celková hmotnosť vrátane prípojného vozidla nepresahuje 3,5 t
•	cestná motorová doprava - vnútroštátna nákladná cestná doprava
•	zasielateľstvo
•	medzinárodná nákladná cestná doprava
•	prípravné práce k realizácii stavby
•	uskutočňovanie stavieb a ich zmien
•	dokončovacie stavebné práce pri realizácii exteriérov a interiérov
(2) Schválenie účtovnej závierky za predchádzajúce obdobie

Účtovná závierka za rok 2019 bola schválená rozhodnutím jediného spoločníka dňa 30.12. 2020.

(3) Právny dôvod na zostavenie účtovnej závierky

Účtovná závierka k 31.decembru 2020 je zostavená ako riadna účtovná závierka podľa § 17 ods. 6 zákona NR SR  č. 431/2002 Z. z. o účtovníctve, za účtovné obdobie od 1. januára 2020 do 31. decembra 2020  k poslednému dňu kalendárneho roka 2020. 

(4) Údaje o skupine účtovných jednotiek, a to: 

Účtovná jednotka nie je súčasťou konsolidovaného celku a účtovná jednotka nie je materskou účtovnou jednotkou.

(5) Informácia o počte zamestnancov
Názov položky	Bežné účtovné obdobie	Bezprostredne predchádzajúce účtovné obdobie	
Priemerný prepočítaný počet zamestnancov	46	49	
Stav zamestnancov ku dňu, ku ktorému sa zostavuje účtovná závierka, z toho:	42	49	
Počet vedúcich zamestnancov	1	1	

II. Informácie o orgánoch spoločnosti

Informácie o orgánoch účtovnej jednotky

Členovia štatutárneho orgánu spoločnosti nepoberali žiadne príjmy za výkon svojej funkcie člena tohto orgánu ani im neboli poskytnuté žiadne pôžičky alebo záruky.

 III. Informácie o prijatých postupoch

(1) Účtovná závierka spoločnosti bola zostavená za predpokladu nepretržitého trvania jej činnosti v súlade so zákonom o účtovníctve platným v Slovenskej republike a nadväzujúcimi postupmi účtovania. Predpokladáme, že bude tak aj v budúcnosti, nakoľko dopad COVID 19 na tržby spoločnosti odhadujeme  minimálne zníženie.

Účtovníctvo spoločnosť vedie na základe dodržania časovej a vecnej súvislosti nákladov a výnosov. Za základ sa berú všetky náklady a výnosy, ktoré sa vzťahujú na účtovné obdobie bez ohľadu na dátum ich platenia.

Peňažné údaje v účtovnej závierke sú uvedené v celých EUR.

 (2) Zmena metód účtovania a zásad účtovania

Účtovné metódy a všeobecné účtovné zásady spoločnosť aplikovala konzistentne s predchádzajúcim účtovným obdobím.

(3) Informácia o ocenení majetku a záväzkov 

1. Dlhodobý nehmotný a dlhodobý hmotný majetok
Dlhodobý majetok nakupovaný sa oceňuje obstarávacou cenou, ktorá zahrňuje cenu, za ktorú sa majetok obstaral a náklady súvisiace s obstaraním (clo, prepravu, montáž, poistné a pod.). 
Dlhodobý hmotný majetok sa odpisuje podľa odpisového plánu, ktorý bol zostavený na základe predpokladanej doby jeho používania zodpovedajúcej spotrebe budúcich ekonomických úžitkov z majetku. Odpisovať sa začína v mesiaci uvedenia  majetku do používania. Drobný dlhodobý hmotný majetok, ktorého obstarávacia cena (resp. vlastné náklady) je 1 700 EUR a nižšia, sa odpisuje jednorazovo pri uvedení do používania - účtuje sa na účet 501. 
Predpokladaná doba používania, metóda odpisovania a odpisová sadzba sú uvedené v nasledujúcej tabuľke:
Dlhodobý hmotný a nehmotný
odpisovaný majetok	číslo
účtu	doba odpisovania
(počet rokov)	odpisová skupina 
-sadzba v %	
Stavby 	021	20	5 %	
Dopravné prostriedky	022	4	25 %	
Stavebné stroje	022.A	6	16,67 %	
Návesy	022.A	6	16,67 %	

V prípade prechodného zníženia úžitkovej hodnoty dlhodobého majetku, ktorá bola zistená pri inventarizácii a je výrazne nižšia ako jeho ocenenie v účtovníctve po odpočítaní oprávok, je vytvorená opravná položka na úroveň jeho zistenej úžitkovej hodnoty.
2. Zásoby
Zásoby nakupované sa oceňujú obstarávacou cenou, ktorá zahrňuje cenu, za ktorú sa majetok obstaral, a náklady súvisiace s obstaraním (clo, prepravu, poistné, provízie a pod.) znížené o zľavy z ceny. Zľava z ceny poskytnutá k už predaným alebo spotrebovaným zásobám sa účtuje ako zníženie nákladov na predané alebo spotrebované zásoby. Spoločnosť účtuje o zásobách spôsobom A tak, ako to definujú postupy účtovania. Úbytok zásob sa účtuje v cene zistenej metódou FIFO. 
V prípade prechodného zníženia úžitkovej hodnoty zásob sa tvorí opravná položka. 
3. Pohľadávky
Pohľadávky sa pri ich vzniku oceňujú ich menovitou hodnotou. Opravná položka sa vytvára k pochybným a nedobytným pohľadávkam, kde existuje riziko nevymožiteľnosti pohľadávok. Spoločnosť tvorí opravné položky k pohľadávkam u týchto pohľadávok:
-pohľadávok,  u ktorých sa dá predpokladať, že dlžník pohľadávku nevyrovná čiastočne alebo úplne,
-pri sporných pohľadávkach, t.j. k pohľadávkam voči dlžníkom, s ktorými vedie spor o uznanie 
Spoločnosť tvorí opravné položky nasledovne:
365 dní, sa zahrnie do výdavkov do výšky 20% menovitej hodnoty pohľadávky alebo jej nesplatenej časti bez príslušenstva v zdaňovacom období v ktorom uplynula táto doba
720 dní, sa zahrnie do výdavkov do výšky 50% menovitej hodnoty pohľadávky alebo jej nesplatenej časti bez príslušenstva v zdaňovacom období v ktorom uplynula táto doba
1080 dní, sa zahrnie do výdavkov do výšky 100% menovitej hodnoty pohľadávky alebo jej nesplatenej časti bez príslušenstva v zdaňovacom období v ktorom uplynula táto doba
4. Finančné účty
Finančné účty tvorí peňažná hotovosť, zostatky na bankových účtoch a ceniny, pričom riziko zmeny hodnoty tohto majetku je zanedbateľne nízke.

5. Náklady budúcich období a príjmy budúcich období
Náklady budúcich období a príjmy budúcich období sú vykázané vo výške, ktorá je potrebná na dodržanie zásady vecnej a časovej súvislosti s účtovným obdobím.
6. Opravné položky
Opravné položky sa tvoria na základe zásady opatrnosti, ak je opodstatnené predpokladať, že došlo k zníženiu hodnoty majetku oproti jeho oceneniu v účtovníctve. Opravná položka sa účtuje v sume opodstatneného predpokladu zníženia hodnoty majetku oproti jeho oceneniu v účtovníctve.
 7. Rezervy
Rezerva je záväzok predstavujúci existujúcu povinnosť spoločnosti, ktorá vznikla z minulých udalostí a je pravdepodobné, že v budúcnosti zníži jej ekonomické úžitky. Rezervy sú záväzky s neurčitým časovým vymedzením alebo výškou a oceňujú sa odhadom v sume potrebnej na splnenie existujúcej povinnosti ku dňu, ku ktorému sa zostavuje účtovná závierka.
Tvorba rezervy sa účtuje na vecne príslušný nákladový alebo majetkový účet, ku ktorému záväzok prislúcha. Použitie rezervy sa účtuje na ťarchu vecne príslušného účtu rezerv so súvzťažným zápisom v prospech vecne príslušného účtu záväzkov. Rozpustenie nepotrebnej rezervy alebo jej časti sa účtuje opačným účtovným zápisom ako sa účtovala tvorba rezervy.
Rezerva na bonusy, rabaty, skontá a vrátenie kúpnej ceny pri reklamácii sa tvorí ako zníženie pôvodne dosiahnutých výnosov so súvzťažným zápisom v prospech účtu rezerv.
Spoločnosť tvorila zákonné rezervy na zostatkové dovolenky a odvody z týchto súm  a z ostatných rezerv vytvorila rezervu na  overenie účtovnej závierky a výročnej správy. Spoločnosť predpokladá, že rezervy použije v roku 2021.
8.  Záväzky
Záväzky pri ich vzniku sa oceňujú menovitou hodnotou. Záväzky pri ich prevzatí sa oceňujú obstarávacou cenou. 
9. Zamestnanecké požitky
Platy, mzdy, príspevky do štátnych dôchodkových a poistných fondov, platená ročná dovolenka a  bonusy a ostatné nepeňažné požitky (napr. zdravotná starostlivosť, poistenie zodpovednosti za škodu) sa účtujú v účtovnom období, s ktorým vecne a časovo súvisia.
Zamestnanec má na základe Zákonníka práce pri odchode do starobného dôchodku nárok na odmenu vo výške jednej priemernej mesačnej mzdy.    
10. Splatná daň z príjmu
Daň z príjmov sa účtuje do nákladov spoločnosti v období vzniku daňovej povinnosti a v priloženom výkaze ziskov a strát spoločnosti je vypočítaná zo základu vyplývajúceho z hospodárskeho výsledku pred zdanením, ktorý bol upravený o pripočítateľné a odpočítateľné položky z titulu trvalých a dočasných úprav daňového základu a umorenia straty. Daňový záväzok je uvedený po znížení o preddavky na daň z príjmov, ktoré spoločnosť uhradila v priebehu roka. V prípade, že uhradené preddavky na daň z príjmu v priebehu roka sú vyššie ako daňová povinnosť za tento rok, spoločnosť vykazuje výslednú daňovú pohľadávku.
11. Odložená daň z príjmu
Odložená daň z príjmu vyplýva z:
a) rozdielov medzi účtovnou hodnotou majetku a účtovnou hodnotou záväzkov vykázanou v súvahe a ich daňovou základňou,
b) možnosti umorovať daňovú stratu v budúcnosti, pod ktorou sa rozumie možnosť odpočítať daňovú stratu od základu dane v budúcnosti,
c) možnosti previesť nevyužité daňové odpočty a iné daňové nároky do budúcich období.
Odložená daňová pohľadávka sa účtuje iba do takej výšky, do akej je pravdepodobné, že bude možné dočasné rozdiely vyrovnať voči budúcemu základu dane.
Pri výpočte odloženej dane sa použije sadzba dane z príjmov, o ktorej sa predpokladá, že bude platiť v čase vyrovnania odloženej dane. 
12. Výdavky budúcich období a výnosy budúcich období
Výdavky budúcich období a výnosy budúcich období sú vykázané vo výške, ktorá je potrebná na dodržanie zásady vecnej a časovej súvislosti s účtovným obdobím.
13. Prenájom (leasing)
 (Spoločnosť je nájomca)
Finančný leasing. Finančný leasing je obstaranie dlhodobého hmotného majetku na základe nájomnej zmluvy s dojednaným právom kúpy prenajatej veci za dohodnuté platby počas dohodnutej doby nájmu tohto majetku. Súčasťou dohodnutých platieb je aj kúpna cena, za ktorú na konci dohodnutej doby prechádza vlastnícke právo k prenajatému majetku z prenajímateľa na nájomcu. Dohodnutá doba nájmu je najmenej 60% doby odpisovania podľa daňových predpisov, nie však menej ako 3 roky. Finančné náklady sa vykazujú ako úroky. 
Finančný leasing (zmluvy uzatvorené po 1. januári 2004) sa aktivuje v účtovníctve nájomcu v deň prijatia majetku na príslušný účet majetku so súvzťažným zápisom v prospech záväzkov z nájmu v ocenení, ktoré sa rovná celkovej výške dohodnutých platieb znížených o nerealizované finančné náklady. Majetok obstaraný formou finančného prenájmu sa odpisuje v účtovníctve nájomcu.
14. Cudzia mena
Majetok a záväzky vyjadrené v cudzej mene (okrem preddavkov prijatých a poskytnutých) sa prepočítavajú na eurá referenčným výmenným kurzom určeným a vyhláseným Európskou centrálnou bankou alebo Národnou bankou Slovenska v deň predchádzajúci dňu uskutočnenia účtovného prípadu alebo v deň, ku ktorému sa zostavuje účtovná závierka. Vzniknuté kurzové rozdiely sa účtujú s vplyvom na výsledok hospodárenia. 
15. Vykazovanie výnosov
Výnosy z predaja tovarov sa vykazujú v momente prenosu rizika a vlastníctva výrobku, obvykle po dodávke. Ak sa Spoločnosť zaviaže dopraviť výrobky na určité miesto, výnosy sa vykazujú v momente doručenia tovaru do cieľového miesta.
Výnosy z predaja služieb sa vykazujú v účtovnom období, v ktorom boli služby poskytnuté s ohľadom na stav rozpracovanosti danej služby. Tento je zistený na základe skutočne poskytnutých služieb ako pomernej časti k celkovému rozsahu dohodnutých služieb.
Výnosy sa vykazujú po odpočítaní dane z pridanej hodnoty, zliav a zrážok (rabaty, bonusy, skontá, dobropisy a pod.). Výnosové úroky sa účtujú rovnomerne v účtovných obdobiach, ktorých sa vecne a časovo týkajú. 
Výnosy spoločnosti tvoria najmä tržby z poskytovania vnútroštátnej nákladnej cestnej dopravy a medzinárodnej cestnej nákladnej dopravy a tržby z predaja motorových vozidiel.

IV. Informácie, ktoré vysvetľujú a dopĺňajú súvahu a výkaz ziskov a strát

(1) Účtovná jednotka neúčtovala o goodwille v bežnom účtovnom období ani v minulých účtovných obdobiach.

(2) Informácie o významných položkách majetku a záväzkoch zabezpečených derivátmi

V účtovnom období 2019 účtovná jednotka nevykonala žiadne derivátové operácie. 

 (3) Informácie o záväzkoch

a) Informácie o štruktúre záväzkov podľa zostatkovej doby splatnosti 

Názov položky	Bežné účtovné obdobie	Bezprostredne predchádzajúce účtovné obdobie	
Dlhodobé záväzky spolu	535634	253104	
Záväzky so zostatkovou dobou splatnosti nad päť rokov			
Záväzky so zostatkovou dobou splatnosti jeden rok až päť rokov	535634	253104
	
Krátkodobé záväzky spolu	1116667	1139455	
Záväzky so zostatkovou dobou splatnosti do jedného roka vrátane	987683	865747	
Záväzky po lehote splatnosti	128984	273708	

b) Prijaté úvery a pôžičky
Spoločnosť má zazmluvnený úverový zdroj od banky Všeobecná úverová banka, a.s. vo forme kontokorentného úveru za účelom úhrady krátkodobých záväzkov vzniknutých pri bežnej prevádzke do výšky 400.000 EUR zo dňa 3. marca 2017. Úroková sadzba je stanovená ako súčet sadzby EURIBOR a marže vo výške 2,55% p.a. K 31. decembru 2019 Spoločnosť čerpala úver vo výške 548976 EUR. Splatnosť úveru je stanovená dodatkom do 3. marca 2020 a zazmluvnený úverový zdroj zdroj zvýšený na 600000 EUR

Zabezpečenie kontokorentného úveru za účelom úhrady krátkodobých záväzkov vzniknutých pri bežnej prevádzke je formou zriadenia záložného práva na nehnuteľný majetok  do výške 418.070 EUR. Zmena nenastala.

Spoločnosť má zazmluvnený úverový zdroj od spoločnosti Slovenská sporiteľňa, a.s. vo forme splátkového úveru na vyplatenie záväzkov spoločníka do výšky 300.000 EUR zo dňa 9. augusta 2017. Úroková sadzba je stanovená ako súčet sadzby 1M EURIBOR a marže vo výške 2,5% p.a. K 31.decembru 2018. Spoločnosť  úver splatila 7.8.2020.

Zabezpečenie spotrebných úverov je formou zriadenia zabezpečovacieho prevodu vlastníckeho práva k financovanému majetku.
Spoločnosť má zazmluvnené úverové zdroje od ČSOB Leasing s.r.o. vo forme spotrebného úveru od roku 2019 na financovanie  dopravných prostriedkov v celkovej hodnote 50010 EUR. K 31.12.2019 je hodnota nesplatených istín úverov v úhrnnej sume 25128 EUR.
c) Informácie o záväzkoch s obmedzeným právom nakladania
Účtovná jednotka nemá záväzky kryté záložným právom, nemá zriadené obmedzenie v prospech veriteľov na ich pohľadávky.

(4) Informácie o vlastných akciách 
Spoločnosť nevydala a nemá vlastné akcie.

(5) Informácia o sume a dôvodoch vzniku jednotlivých položiek nákladov alebo výnosov, ktoré majú výnimočný rozsah alebo výskyt 
Účtovná jednotka neúčtovala v roku 2020 o výnosoch alebo nákladoch, ktoré majú výnimočný rozsah alebo výskyt.

V. Informácie o iných aktívach a iných pasívach

(1) Informácie o iných aktívach a iných pasívach: 

a) Informácie o podmienenom majetku
Účtovná jednotka nemá vedomosť o  žiadnom podmienenom majetku, ktorý sa nevykazuje v súvahe.
Prostredníctvom Ladislava Pospíšila  - Služby v oblasti inkasa a správy pohľadávok, Břeclav vymáhame pohľadávky v celkovej výške 4545,86 EUR, čo však je evidované v aktívach v Účtovnej závierke.

b) Informácie o podmienených záväzkoch
Vzhľadom na to, že viaceré oblasti slovenského daňového práva (napr. legislatíva ohľadom transferového oceňovania) doteraz neboli dostatočne overené praxou, existuje neistota v tom, ako ich budú daňové orgány aplikovať. Mieru tejto neistoty nie je možné kvantifikovať a zanikne až potom, keď budú k dispozícii právne precedensy príp. oficiálne interpretácie príslušných orgánov. Vedenie Spoločnosti si nie je vedomé žiadnych okolností, v dôsledku ktorých by jej vznikol v budúcnosti významný náklad.

Zamestnanec má na základe Zákonníka práce pri odchode do starobného dôchodku nárok na odmenu vo výške jednej priemernej mesačnej mzdy. Spoločnosť odhadla, že výška takéhoto záväzku spoločnosti voči zamestnancom nie je významná. Účtovné výkazy neobsahujú žiadnu úpravu z tohto titulu.

Okrem vyššie uvedeného, nemá Spoločnosť vedomosť o inom podmienenom majetku alebo podmienených záväzkoch, ktoré sa nevykazujú v súvahe.

 (2) Informácia o ostatných finančných povinnostiach, ktoré sa nevykazujú v účtovných výkazoch

Spoločnosti nebolo udelené výlučné právo alebo osobitné právo poskytovať služby vo verejnom záujme. Na spoločnosť sa rovnako nevzťahuje § 23d ods. 6 zákona o účtovníctve.

(3) Informácie ku skutočnostiam sledovaným na podsúvahových účtoch  

 Od 1. júna 2019 je spoločnosť v prenájme vo firme SKYLIT s.r.o. v Špačinciach. Nájomná zmluva bola uzatvorená na dobu neurčitu. V roku 2020 bol podpísaný dodatok k nájomnej zmluve, kde sa zmenila doba neurčitá na dobu určitu do 31.12.2020. Nájomné bolo dohodnuté na sumu 4320 EUR ročne bez DPH. V súvislosti s dodatkom zmluvy v roku 2020 bol dohodnutý nájom za 2. polrok 2020 v celkovej výške 3800 EUR bez DPH.

Spoločnosť má v dlhodobom prenájme pozemok určený na realizáciu investičných činností od  prenajímateľa Peter Kučera (Zmluva o nájme nebytových priestorov uzavretá v súlade s §663 a naslObčianskeho zákonníka uzatvorená dňa 01.marca 2011). Ročné nájomné je stanovené vo výške 500 Eur. Nájomná zmluva je uzatvorená na dobu neurčitú odo dňa podpísania nájomnej zmluvy.

Spoločnosť má v krátkodobom prenájme (operatívny prenájom) 8 motorových vozidiel od spoločnosti VUB Leasing, a.s na základe Zmlúv o operatívnom leasingu uzatvorených v zmysle §269 Obchodného zákonníka  zo dňa 13. novembra 2017. Nájomná zmluva je uzatvorená na dobu určitú, tj. 12 mesiacov od dátumu prevzatia predmetu nájmu.  Každý rok sa obnovuje. K 31.5.2020 bola zmluva ukončená, v dôsledku COVID 19, nakoľko vozidlá neboli využívané.
Spoločnosť má od firmy BHL Trade spol. s.r.o. v prenájme stavebný stroj zn. IVECO KIPPER a Autocisternu zn. SCANIA P93M od 15. septembra 2018 na dobu neurčitú. Zároveň má v prenájme stavebný stroj DAMPER - TATRA 200 od 1. augusta 2018 na dobu neurčitú. Zmluvy sú uzatvorené v zmysle § 721 a nasl. OZ a § 663 a nasl. OZ.

Okrem vyššie uvedených Spoločnosť nemá vedomosť o inom podmienenom majetku alebo podmienených záväzkoch, ktoré sa nevykazujú v súvahe.

VI. Udalosti, ktoré nastali po dni, ku ktorému sa zostavuje účtovná závierka

Po 31. decembri 2020 do dňa zostavenia účtovnej závierky spoločnosti pokračujú udalosti COVID 19,  ktoré  ovplyvnili celú našu spoločnosť, ktoré ovplyvnili aj našu spoločnosť. Celkové tržby klesli o 19 %. V roku 2021 sa  zvýšil  nákup a predaj ojazdených motorových vozidiel, čo sa odráža aj na tržbách.. Tržby za prepravu zatial zostávaju cca na úrovni roku 2020.
Úverový zdroj od VUB a.s. vo forme kontokorentného úveru bol vo februári 2021 ukončený a vyplatený.
Spoločnosť v februári 2021 zazmluvnila úverový zdroj od Tatra banky a.s..

 V personálnej oblasti bol úbytok pracovníkov o 4 v roku 2021, ktorý ukončili pracovný pomer na vlasnú žiadosť dohodou.